दुबई टेनिस में मरे को जीत के लिए बहाना पड़ा पसीना
दुबई | वर्ल्डनंबर वन ब्रिटेन के एंडी मरे ने पहला सेट हारने के बाद शानदार वापसी करते हुए जर्मनी के फिलिप कोलश्रेबर को तीन सेटों के संघर्षपूर्ण मुकाबले में 6-7, 7-6, 6-1 से हराकर दुबई ओपन टेनिस चैंपियनशिप के सेमीफाइनल में प्रवेश कर लिया। मरे ने पहले सेट का टाईब्रेक 4-7 से गंवाया, लेकिन दूसरे सेट को जीतने में सफल रहे। हालांकि यह सेट भी टाईब्रेक में खिंचा और मरे ने इसमें 18-16 से जीत हासिल की। दूसरा सेट जीतने के बाद मरे को रोकना कोलश्रेबर के लिए मुश्किल हो गया और मरे ने निर्णायक सेट 6-1 से जीत लिया। मरे का सेमीफाइनल में फ्रांस के लुकास पोइली से मुकाबला होगा जिन्होंने स्विट्जरलैंड के रोजर फेडरर को हराने वाले रूस के एवगेनी डोंस्काय को तीन सेटों में 6-4, 5-7, 7-6 से हराया। स्पेन के फर्नांडो वरदास्को और हॉलैंड के राबिन हासे ने भी सेमीफाइनल मेें जगह बना ली।
बोपन्ना-मेट्कोवस्कीफाइनल में
भारतके रोहन बोप्पना और पोलैंड के मार्सिन मेट्कोवस्की ने पुरुष युगल के फाइनल में जगह बना ली है। बोपन्ना-मेट्कोवस्की ने सेमीफाइनल में भारत के लिएंडर पेस और गुइलेर्मो गार्सिया लोपेज की जोड़ी को 6-3, 3-6, 10-6 से हराया।
hin_Deva hin_Deva awa_Deva awa_Deva